Udenrigspolitikken blev genstand for stærke angreb. I [[Algier]] mod [[Abd-el-Kader]] var man heldig. [[Constantine (Algeriet)|Constantine]] erobredes [[1837]], og [[1844]] sejrede Bugeaud ved [[Isly]]. Derimod var [[Ludvig-Filip af Frankrig|kongens]] indblanding i ægteskabsspørgsmålet i [[1846]] meget uheldig, det ødelagde det gode forhold til [[England]]; og højst ydmygende var Frankrigs tilslutning til de konservative østmagters politik i [[Krakow]], [[Schweiz]] og [[Italien]]. [[1847]] opdagedes omfattende bestikkelser og andre skandaler, og under den herved fremkaldte stærke gæring samledes alle oppositionelle grupper til et stort felttog for valgreformen. Ved reformbanketter landet over dreves agitationen derfor, overmodige udtalelser i trontalen forøgede harmen, og til [[22. februar]] 1848 bestemtes en stor reformbanket i selve [[Paris]].
Historie